Cuneiform Tablet Kt 91/k 362 (AKT 8 174)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-na 8 ma-na KÙ.BABBAR ṣa-ru-pá-am ša e-lá-lí DUMU IŠTAR-pì-lá-aḫ i-na ḫa-ḫi-im en-um-a-šur i-qí-pu-ma i-na ṭup-pì-šu DAM.GÀR lá-áp-tù a-šur-lá-ma-sí a-šùr-SIG₅ ù a-šur-be-el-a-wa-tim i-na ṭup-pì-šu na-lu-ni i-na KÙ.BABBAR a-nim 2 ma-na 15 GÍN KÙ.BABBAR ki-ma e-lá-ma i-na-aḫ-DINGIR il₅-qé ma KÙ.BABBAR a-na lá-ma-sà-tim i-dí-in ITU.KAM ma-ḫu-ur-DINGIR li-mu-um a-šur-i-mì-tí šu-ma a-na 2 ma-na 15 GÍN KÙ.BABBAR ù ṣí-ba-tí-šu en-um-a-šur DUMU šu-be-lim um-mì-a-nu IŠTAR-pì-lá-aḫ ù me-er-ú IŠTAR-pì-lá-aḫ ma-ma-an a-na e-na-aḫ-DINGIR i-tù-a-ar lá-ma-sà-tum DAM e-lá-ma en-um-a-šur pì-lá-aḫ-IŠTAR me-er-ú e-lá-ma a-šur-i-mì-tí DUMU a-šur-DU₁₀ ú-bu-bu-šu